Rais Uhuru Kenyatta awasili na kupokea na rais John Magufuli Chato Geita Tanzania\nTaarifa rasmi kutoka Ikulu ya Tanzania imeeleza kuwa marais hao wawili wa mataifa jirani watakutana kijijini kwa Magufuli wilayani Chato.

Mkutano huo unakuja katika kipindi ambacho uhusiano wa nchi hizo mbili unamulikwa na kurunzi. 

Rais Uhuru Kenyatta aliwasili jioni hii huko Nyamirezi katika uwanja wa ndege wa Chato katika mkoa wa  Geita.

Katika mapokezi yake, Rais Uhuru Kenyatta alieleza furaha yake kujumuika na Watanzania na kumshukuru rais Magufuli kwa mualiko wake.

Amesema dhamira ya ziara hiyo ni kuimarisha uhusiano wa kijirani baina ya kenya na Tanzania.

Ameeleza umuhimu wa viongozi kuwajibika kuhakikisha kuondosha vikwazo vinavyozuia kufanya biashara, kuruhusu mzunguko huru wa watu na kuzidi kuimarisha uhusiano na kusisitiza umuhimu wa mataifa ya Afrika mashariki kushikana kama kitu kimoja.

Kwa upande wake, mwenyeji rais John Magufuli amesisistiza lengo la taifa lake kuendelea kutunza uhusiano wa kieneo.

'Tuendelee kushikamana na kuwa kitu kimoja, tusikubali kulaghaiwa' amesema kiongozi huyo wa Tanzania.

Faida ya pamoja Afrika mashariki:

Katika hotuba yake alipowasili Uhuru Kenyatta, alisisitiza kuhusu mshikamano wa kieneo na kueleza kuwa taifa moja linaponufaika ni faida kwa taifa jirani.

Katika kuonekana kugusia mzozo wa hivi karibuni uliotokana na kauli aliyotoa mbunge wa Kenya, Jaguar, Charles Njagua Kanyi, maarufu Jaguar, ilioibua hisia kali kieneo, Rais Uhuru ameeleza: 

'Wanasiasa shida yao wengine wanaongea bila ya kufikiria, mtu anajiona pahali ameishi, anafikiria hapo ndipo mwisho wa dunia. Wengine wanaropoka mambo ambayo hayapo'. 

'Wawezaje kumwambia Mtanzania huwezi kufanya biashara Kenya? Wawezaje kumwambia Mtanzania huwezi kutembea Kenya? Wawezaje kumwambia Mtanzania hawezi kutafuta bibi Kenya?  vile vile huwezi kumzuia Mkenya aje Tanzania kufanya biashara yake...huwezi kumzuia Mkenya akiwa ameona mtoto hapa Chatu aje hapa amnong'onezee kidogoo.. na hiyo ndio East Afrika tunayoitaka' ameongeza rais Uhuru Kenyatta akihotubia umati wa watu waliokusanyika katika uwanja wa ndege...\n\ntl;dr:
Rais wa Kenya Uhuru Kenyatta hii leo anafanya ziara binafsi ya siku mbili nchini Tanzania ambapo anapokewa na mwenyeji wake rais John Magufuli wa Tanzania.